
“DIO E IL NULLA. LA RELIGIOSITÀ ATEA DI EMIL CIORAN”

Pontificia Facoltà Teologica dell’Italia Meridionale, cu sprijinul Servizio Nazionale per gli Studi Superiori di Teologia e di Scienze Religiose della Conferenza Episcopale Italiana (CEI) și în colaborare cu Accademia di Romania din Roma, Institut français din Napoli și Istituto Cervantes din Napoli, organizează, în perioada 15–16 noiembrie 2017 Colocviul internațional dedicat filosofului Emil Cioran (1911–1995), una dintre cele mai reprezentative figuri ale vieții culturale europene a secolul trecut.  

Colocviul propune, la optzeci de ani de la publicarea volumului Lacrimi și sfinți (1937), să problematizeze valoarea și importanța dimensiunii religioase în cadrul reflecției filosofice a lui Emil Cioran. Călătoria sa existențială, încă din anii tinereții, pendulează între căutarea constantă a lui Dumnezeu și refuzul său categoric, între experiență mistică și nihilism absolut. Un parcurs care vrea să îndemne filosofia și teologia creștină spre o analiză mai detaliată cu privire la interogările omului contemporan, într-o epocă de evidentă complexitate socio-psihologico-culturală.
La eveniment vor participa filosofi, eseiști, dar și tineri cercetători și oameni de știință (italieni și străin), care au dedicat filosofului româno-francez importante lucrări de critică literară și care desfășoară o activitate de cercetare intensă pentru publicarea unor texte inedite. După saluturile inaugurale susținute de Ignazio Schinella (Pontificia Facoltà Teologica dell’Italia Meridionale – S. Tommaso), Liviu-Petru Zăpȋrţan (Ambasada României pe lângă Sfântul Scaun) și Jean-Paul Seytre (Consulatul General al Franței din Napoli / Institut français din Napoli), vor susține prelegeri, în cele două zile ale colocviului, următorii invitați: Aldo Masullo (Università di Napoli Federico II), Nicolas Cavaillès (Lyon), Giovanni Rotiroti (Università di Napoli L’Orientale), Mattia Luigi Pozzi (Università Cattolica di Milano), Paolo Vanini (Università di Trento), Francesca Marino (Fondazione Luigi Einaudi, Roma), Pasquale Giustiniani (Pontificia Facoltà Teologica dell’Italia Meridionale – S. Tommaso), Giuseppe Ferraro (Università di Napoli Federico II), Antonio Di Gennaro (Napoli), Massimo Carloni (Ancona), Pablo Javier Pérez López (Università di Valladolid), Horia Corneliu Cicortaş (Fondazione Bruno Kessler, Trento) și Silvio Mastrocola (Pontificia Facoltà Teologica dell’Italia Meridionale – S. Tommaso).  

“Prin acest eveniment – afirmă Ignazio Schinella –, încercăm să promovăm reflecție critică asupra gândirii unuia dintre cei mai mari filosofi ai secolului al XX-lea, un autor care, în ciuda faptului că și-a mărturisit fără încetare propria necredință, nu a abandonat niciodată complet dimensiunea religioasă, ci din contră și-a fondat propria căutare spirituală într-o strânsă confruntare cu Dumnezeu”.  

Conferința se adresează nu numai cadrelor didactice sau specialiștilor în gândirea lui Cioran, ci, în general, studenților și facultăților de științe umaniste și de gândire filosofică, în vederea promovării și valorizării în rândul publicului larg, a operei lui Cioran în Italia.

